הקרב, כשהם נעזרים באש טנקים ישראלים, אשר הפגיזו את הבונקרים הירדנים, השתלט כח הצנחנים על גבעת התחמושת לאחר קרב עיקש ועקוב מדם.   בבוקר היום השני למלחמה, ציפתה לדיירי רח' האשל 3, הפתעה, כמו גם לשאר אזרחי המדינה. מאן דהוא דאג להביא עיתונים, אשר הוצאו בכמה הוצאות במשך היום.  כותרות העיתונים של המהדורה  הכריזו באותיות דפוס  של קידוש לבנה: "120 מטוסים מצרים הושמדו". הידיעה המרעישה גרמה בבת אחת לירידת המתח בקרב יושבי המקלט וכמה מהם אף העזו לצאת החוצה, כדי לנשום מעט אוויר צח.. דניאלה חשה, כי לעת עתה, הסכנה חלפה וכי המלחמה מתנהלת רחוק מכאן. בשעת אחר הצוהריים הבחינו כמה מבוגרים במטוס מצרי בשמיים דרומית לבתˉים, אשר יורט על ידי מטוס קרב ישראלי. "הינה הוא, הינה הוא, שם" - הצביע אחד השכנים לכיוון השמיים. דניאלה הביטה למעלה, אך למען האמת, לא הצליחה להבחין במטוס קרב כלשהו בשמיים. מדי, כמובן, דאגה לדווח ממרפסת ביתה, כי על פי החדשות האחרונות, השמיד חיל האוויר הישראלי אף מטוסי קרב של הצבא הסורי ושל הצבא הירדני. כל הסימנים הראו, כי לפחות באוויר נוחל הצבא ניצחון. במשך היום, נפוצה השמועה, כי החיילים המצרים